proxectonos/corpus_dominio_legal_administrativo_tmp huggingface dataset:
DELEGACIÓN FUNCIÓNS ALCALDE EN TENENTE ALCALDESA POR ASISTENCIA A FITUR
ADMINISTRACIÓN LOCAL — Municipal — Baiona (Outros documentos, notificacións e informacións públicas, 05/02/2019)

En cumprimento do disposto no artigo 44.2 do RD 2568/1986, de 28 de novembro, se procede a publicación da seguinte Resolución de alcaldía “Tendo previsto este Alcalde, ausentarse do municipio, dende o día 22 ata o 26 de xaneiro de 2019, por asistencia a FITUR. Considerando que o artigo 47.1 do ROF sinala que corresponde ós Tenentes de Alcalde en canto tales, subsituir na totalidade das súas funcións e pola orde do seu nomeamento, o Alcalde, nos casos de ausencia, enfermidade ou impedimento que imposibilite a este para o exercicio das súas atribucións. De conformidade co establecido nos artigos 47.2 e 44.1 e 2 do ROF, esta Alcaldía-Presidencia resolve: Primeiro.— Delegar en Dna. Oroncio Domercq Valldaura, 1ª Teniente Alcalde todas as competencias e funcións que ten atribuidas esta Alcaldía, para que poida proceder e substituílo. Segundo.— Esta delegación de competencias surtirá efectos dende as 12:00 h. do día 22 de xaneiro de 2019 ata as 23:59 horas do día 26 de xaneiro de 2019. Terceiro.— Notificar ó interesado e publicar o presente acordo no BOP de Pontevedra.” DOCUMENTO ASINADO DIXITALMENTE AO MARXE
NOMEAMENTO DE MEMBROS DA XUNTA DE GOBERNO LOCAL E ESTABLECEMENTO DO RÉXIME DE SESIÓNS DA XUNTA DE GOBERNO LOCAL
ADMINISTRACIÓN LOCAL — Municipal — Meis (Outros documentos, notificacións e informacións públicas, 19/07/2019)

Constituída a Corporación Municipal, como consecuencia das Eleccións Locais de data 26 de maio de 2019; en uso das atribucións que me confiren os artigos 23.1 da Lei 7/1985, do 2 de abril, reguladora das bases do réxime local, os artigos 61.2 e 62.1 da Lei 5/1997, do 22 de xullo, de Administración local de Galicia, e 46 e 52 do Real Decreto 2568/1986 do 28 de novembro polo que se aproba o Regulamento de Organización, Funcionamento e Réxime Xurídico das Entidades Locais (en adiante ROF), RESOLVO: Primeiro.- Nomear membros da Xunta de Goberno Local, baixo a Presidencia desta Alcaldía, ós seguintes Tenentes de Alcalde: Segundo.- Establecer, conforme ao art.112.3 do ROF, o seguinte réxime de sesións ordinarias da Xunta de Goberno Local: o segundos e os últimos xoves de cada mes ás 13.30 horas, salvo coincidencia con festivo, no que entenderase o día inmediatamente anterior hábil. Terceiro.- En base ás atribucións que me confiren os artigos 21.3, 23.2. b) da Lei 7/1985, do 2 de abril e 43, 44 e 53.2 do ROF: delegar na Xunta de Goberno Local as seguintes atribucións sen prexuízo de asumilas directamente en calquera intre, mediante o procedemento oportuno: Cuarto.- A presente Resolución publicarase no Boletín Oficial da Provincia e darase conta ao Pleno na primeira sesión que celebre, sen prexuízo da súa efectividade dende o día seguinte á súa sinatura. Mándao e asina o Sr. alcalde, do que como secretaria dou fe. A alcaldesa A secretaria Marta Giráldez Barral Mª del Carmen Merino Moína
APROBACIÓN DEFINITIVA DA DERROGACIÓN DA TAXA POLO SERVIZO DE TELEASISTENCIADOMICILIARIA DO CONCELLO DE SILLEDA (EXPTE 21/2019)
ADMINISTRACIÓN LOCAL — Municipal — Silleda (Outros documentos, notificacións e informacións públicas, 14/06/2019)

Ao non presentarse reclamacións durante o prazo de exposición ao público (BOP nº 74 do 16.04.19), queda automaticamente elevado a definitivo o Acordo plenario inicial aprobatorio da derrogación da taxa polo servizo de teleasistencia domiciliaria do Concello de Silleda, o que se fai público para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. Silleda, a 5 de xuño de 2019. O alcalde-presidente Manuel Cuíña Fernández
DECRETO DELEGACIÓN DE MATRIMONIO CIVIL O DÍA 31 DE AGOSTO DE 2019
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 09/08/2019)

Visto o expediente tramitado no Rexistro Civil de Pontevedra rexistrado baixo o número 153/2019, remitido polo Xulgado de Paz de Vilaboa para a celebración de matrimonio civil, que terá lugar o día 31 de agosto de 2019, de acordo coa Instrución de 26 de xaneiro de 1995 sobre autorización de matrimonio civil polos alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, 1. Delegar no concelleiro Brais Sánchez Novelle a celebración do matrimonio civil, que terá lugar o 31 de agosto de 2019 ás 10:00 horas, no termo municipal do Concello de Vilaboa.2. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. O alcalde, Francisco Costa Fernández (sinatura electrónica na marxe)
EXPOSICIÓN PÚBLICA PADRÓN IAE 2019
ADMINISTRACIÓN LOCAL — Municipal — Vigo (Outros documentos, notificacións e informacións públicas, 05/09/2019)

Lugar: Na oficina do Imposto de Actividades Económicas de luns a venres, no terminal sito na Lonxa do Concello de luns a venres e na páxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro Xeral Tributaria e art.137 da Lei 7/85, de 2 de abril, de bases de réxime local. O ALCALDE Vigo, agosto de 2019 Asina dixitalmente: O Concelleiro Delegado de Orzamentos e Facenda
APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 2/2019
ADMINISTRACIÓN LOCAL — Provincial — Deputación Provincial (Presupostos e cadros de persoal, 06/05/2019)

O Pleno da Deputación Provincial de Pontevedra na sesión extraordinaria que tivo lugar o día 30 de abril de 2019, aprobou inicialmente o expediente de modificación de créditos número 02/2019, por un importe total de 1.684.312,99 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas e informes do expediente de modificación de créditos número 02/2019. O que se fai público para xeral coñecemento e efectos. Pontevedra, 30 de abril de 2019.—O deputado delegado área Economía, Facenda e Réxime Interior (Delegación efectuada por R. P. nº 2016007829 de data 25-04-2016), Carlos López Font.—O Secretario, Carlos Cuadrado Romay.
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 08/07/2019)

De conformidade co disposto nos artigos 20.1. a) e 23.3 da Lei 7/1985 reguladora das Bases de Réxime Local, art.62.1 da Lei 5/1997 de Administración Local de Galicia, e 46 a 48 do RD 2568/1986, do 28 de novembro (ROF), Primeiro.- Nomear Tenentes de Alcalde ós/ás seguintes Concelleiros/as, que substituirán na totalidade das súas funcións, pola orde do seu nomeamento, a esta Alcaldía nos casos de vacante, ausencia, enfermidade ou impedimento: Segundo.- Notificar esta resolución ós/as interesados/as. Terceiro.- Publicar esta resolución no Boletín Oficial da Provincia, sen prexuízo da súa efectividade desde o día seguinte ó da súa data. Cuarto.- Dar conta da presente resolución ó Pleno da Corporación na primeira sesión que este celebre. Así o manda e asina a Sra. Alcaldesa, Dª Marta Valcárcel Gómez, en Salvaterra de Miño; diante de min, a Secretaria, que dou fe. Documento asinado electronicamente na marxe.
RÉXIME DE CONCORRENCIA OU LICITACIÓN PÚBLICA MEDIANTE PLURALIDADE DE CRITERIOS DA PRIMEIRA PLANTA DO MERCADO MUNICIPAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 21/01/2019)

O día 09 de xaneiro de 2019, aprobouse por Resolución do Concelleiro de Persoal Réxime Interior e Patrimonio o prego de condicións das autorizacións en réxime de concorrencia ou licitación pública mediante pluralidade de criterios da primeira planta do mercado municipal da rúa Serra. Organismo: Concello de Pontevedra Descrición do obxecto: autorizacións dos postos vacantes da primeira planta do mercado municipal de abastos da Rúa Serra. Prazo de duración das autorizacións: 1 ano, prorrogable por períodos dun ano ata un máximo de 4 anos máis, nos termos establecidos na cláusula 9 do prego de condicións. Procedemento: en réxime de concorrencia ou licitación pública. Forma: pluralidade de criterios de adxudicación. As sinaladas na cláusula 3 do prego de condicións. Información e documentación: no perfil do contratante do Concello na súa sede electrónica: sede. pontevedra. gal e no Concello de Pontevedra. Servizo de Educación e Promoción Económica do Concello (edificio Casa da Luz, na Praza da Verdura telefono 986804300, ext:7432, 7433,7434, e dirección de mail: edapena@pontevedra. eu) e na administración municipal de mercados do concello de Pontevedra (Avda de Bos Aires. s/n. Pontevedra,36071 telefono 986851804), fax 986856227) * Data límite de obtención de documentación e información: Ata a data de remate do prazo de presentación de proposicións. As sinaladas na cláusula 4 do prego de condicións. Data límite de presentación: 30 días hábiles seguintes ao da publicación do anuncio de convocatoria no Boletín Oficial da Provincia. A sinalada no artigo 7 do prego de condicións. No rexistro xeral do Concello de Pontevedra. Os sinalados no artigo 6 do prego de condicións Pontevedra, na data de sinatura electrónica A concelleira de Promoción Económica Emprego e Turismo
CONVOCATORIA FORMACIÓN DUNHA BOLSA DE EMPREGO
ADMINISTRACIÓN LOCAL — Municipal — Meaño (Persoal, oposicións, 12/07/2019)

Aprobadas por Resolución da Alcaldía de data 4 de xullo de 2019, as Bases de selección que regularán a convocatoria para a formación dunha bolsa de emprego para cubrir: 1 POSTO DE COIDADOR/A TERCEIRA IDADE CENTRO SOCIAL POLIVALENTE. Sistema de selección: Segundo se establece nas bases reguladoras desta convocatoria. Prazo de presentación de instancias: 10 días naturais, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. * As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño o alcalde Carlos Vieitez Fernández. Documento asinado e datado dixitalmente ao marxe.
PREZO PÚBLICO EIM DECEMBRO 2019
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 20/12/2019)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 12/1/2019 ao 12/02/2020, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe. O alcalde
PROPOSTA ALCALDÍA ADICACIONES
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 12/07/2019)

Esta Alcaldía, desde o punto de vista da organización interna, e debendo ter en conta o preceptuado na Lei 7/1985, de 2 de abril, reguladora das Bases do Réxime Local, considera que é necesario recoñecer os novos réximes retributivos que se lles asigna aos corporativos e persoal de confianza, establecer a favor dos membros da Corporación que desempeñen os seus cargos no réxime de dedicación exclusiva ou parcial as retribucións que a continuación se relacionan, que se percibirán en catorce pagas, e darlles de alta no réxime xeral da Seguridade Social, debendo asumir esta Corporación o pago das cotas empresariais que corresponda. As citadas adicacións parciais serán compatibles co desenrolo doutros traballos de conformidade co artigo 75.1 da LBRL que recoñece o dereito a retribucións por adicación parcial distinción que mantense na redacción dada ó precepto polo art.42 da Lei 14/2000, de 29 de decembro de Medidas Fiscais Administrativas e de Orden Social, tendo que ser aceptada esta adicación parcial polos citados Concelleiros. As citadas retribucións experimentarán cada ano en todo caso e salvo acordo en contrario o incremento nas retribucións que a Lei ou Corporación de Tomiño recoñeza con carácter xeral ó persoal laboral ó servizo da Administración Local deste Concello. As citadas contías terán que ser aceptados polos Concelleiros que ostenten o mencionado cargo expresamente antes da celebración da vindeira sesión. Documento asinado dixitalmente ao marxe.
EXTRACTO DE ACORDOS DA XUNTA DE GOBERNO DE 17.12.2018
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 08/01/2019)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 17.12.2018 Asuntos urxentes.- Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación:
AMPLIACIÓN DO PRAZO DE PRESENTACIÓN DE SOLICITUDES DO PROCESO SELECTIVO DE ORIENTACIÓN LABORAL
ADMINISTRACIÓN LOCAL — Municipal — Poio (Bolsas de emprego, 13/03/2019)

Con data 20 de febreiro de 2019 publicouse no Boletín Oficial da Provincia de Pontevedra anuncio de apertura de prazo para a presentación de solicitudes no proceso selectivo arriba indicado. Modificadas mediante Resolución da Alcaldía as Bases Específicas de data 24 de xaneiro de 2019 no referinte á titulación académica exixida procede a apertura dun novo prazo de presentación de instancias durante o prazo de 5 días naturais a partir do seguinte ao da publicación do presente anuncio no BOP de Pontevedra. Redacción da base modificada: “Posuír a titulación requirida para desempeñar o posto de traballo ó que se opta (titulación de grao, diplomatura ou licenciatura). No caso de titulacións obtidas no estranxeiro deberá xustificarse a habilitación mediante un documento que acredite de modo fidedigno a súa homologación ”. O Alcalde, Luciano Sobral Fernández. ASINADO DIXITALMENTE Á MARXE
APROBACIÓN INICIAL DO ORZAMENTO XERAL DA DEPUTACIÓN DE PONTEVEDRA PARA O EXERCICIO DE 2020
ADMINISTRACIÓN LOCAL — Provincial — Deputación Provincial (Presupostos e cadros de persoal, 06/11/2019)

O Pleno da Deputación de Pontevedra, na sesión extraordinaria que tivo lugar o día 5 de novembro de 2019, acordou a aprobación inicial do orzamento xeral da Deputación para o exercicio de 2020, que comprende: Ditos orzamentos, de conformidade co establecido no artigo 112 da Lei 7/1985, de 2 de abril, reguladora das Bases de Réxime Local, e o artigo 169 do Real decreto lexislativo 2/2004, de 5 marzo, polo que se aproba o Texto refundido da Lei reguladora das facendas locais, quedan expostos ó público, para efectos de reclamacións, por un período de quince días, no Servizo de Contratación, Facenda e Patrimonio da Deputación de Pontevedra. Así mesmo de conformidade co artigo 202 da Lei 2/2015, do Emprego Público de Galicia, sométese a información pública por un prazo de vinte días hábiles a relación de postos de traballo da Deputación de Pontevedra, Escola Universitaria de Enfermería, do Consorcio Provincial de Pontevedra para a prestación do servizo contraincendios e salvamento e do Consorcio para o servizo contra incendios e salvamento das comarcas de Deza e Tabeirós-Terra de Montes. A documentación do orzamento xeral da Deputación de Pontevedra para o exercicio de 2020 publicaranse na páxina web “ www.depo. gal ” durante o prazo de exposición pública de acordo co establecido na Lei 19/2013, de 9 de decembro, de transparencia, acceso á información pública e bo goberno. O que se fai público para xeral coñecemento e efectos. Pontevedra, a 5 de novembro de 2019. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
DH. A36.43405. CONCESIÓN DUN CAUDAL DE AUGA Á COMUNIDADE DE REGADORES TRAS DO AGARIÑO, NO CONCELLO DA ESTRADA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 05/07/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 23 de maio de 2019 e como resultado do expediente incoado ó efecto, outorgóuselle á Comunidade de Regadores Tras do Agariño unha concesión de 5740,2 m 3 anuais de auga que procede de dous mananciais situados no lugar do Casal, na parroquia de San Xurxo de Vea (San Xurxo), no concello da Estrada (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico Eduardo Ariel Ben Khayi Nuñez Lagos
APROBACIÓN DEFINITIVA DO ORZAMENTO PARA O EXERCICIO ECONÓMICO DE 2019
ADMINISTRACIÓN LOCAL — Municipal — Dozón (Presupostos e cadros de persoal, 24/09/2019)

O Pleno deste Concello aprobou definitivamente o orzamento para o exercicio económico de 2019, por acordo adoptado na sesión que tivo lugar o día 6 de setembro de 2019. En cumprimento do que dispón o artigo 169.3 do Real Decreto Lexislativo 2/2004, do 5 de marzo, publícase que o devandito orzamento ascende, tanto en gastos como en ingresos, á contía de un millón douscentos tres mil corenta e un euros con oitenta e seis céntimos (1.203.041,86 €), correspondéndolle a cada capítulo as cantidades que se expresan a continuación, segundo o seguinte detalle: Na referida sesión tamén se acordou aprobar o cadro de persoal desta Corporación que, de acordo co que preceptúa o artigo 127 do Real Decreto Lexislativo 781/1986, reprodúcese a continuación: Capítulo DESCRICIÓN € 1 GASTOS DE PERSOAL 337.584,08 € 2 GASTOS EN BENS CORRENTES E SERVIZOS 405.379,62 € 3 GASTOS FINANCEIROS 1.867,60 € 4 TRANSFERENCIAS CORRENTES 11.250,00€ 5 FONDO DE CONTINXENCIA E OUTROS IMPREVISTOS 79.955,15 € 6 INVERSIÓNS REAIS 337.198,80€ 7 TRANSFERENCIAS DE CAPITAL 1.500,00 € 8 ACTIVOS FINANCEIROS 0,00 € 9 PASIVOS FINANCEIROS 28.306,61 € Total GASTOS … … … 1.203.041,86 € Capítulo DESCRICIÓN € 1 IMPOSTOS DIRECTOS 247.669,29 € 2 IMPOSTOS INDIRECTOS 67.700,00 € 3 TAXAS, E OUTROS INGRESOS 53.208,53 € 4 TRANSFERENCIAS CORRENTES 506.103,46 € 5 INGRESOS PATRIMONIAIS 4.970,00 € 6 Alleamento DE INVESTIMENTOS REAIS 0,00 € 7 TRANSFERENCIAS DE CAPITAL 323.390,58 € 8 ACTIVOS FINANCEIROS 0,00 € 9 PASIVOS FINANCEIROS 0,00 € Total INGRESOS … … … 1.203.041,86 € Dozón, a 12 de setembro de 2019. O Alcalde-Presidente Adolfo Campos Panadeiros
REVOGACIÓN DE COMPETENCIAS DA XUNTA DE GOBERNO LOCAL EN MATERIA DE RESOLUCIÓN DE EXPEDIENTES DE RESPONSABILIDADE PATRIMONIAL
ADMINISTRACIÓN LOCAL — Municipal — Valga (Outros documentos, notificacións e informacións públicas, 12/11/2019)

Visto que é necesario por razóns de celeridade e economía procesal revogar a delegación de competencias en materia de RESOLUCIÓN DE EXPEDIENTES DE RESPONSABILIDADE PATRIMONIAL, efectuadas a favor da Xunta de Goberno Local, aprobada por Resolución de Alcaldía de data 20 de xuño de 2019 (BOP nº 138 de 19 de xullo de 2019), Examinada a documentación que a acompaña, visto o informe de Secretaría, e de conformidade co establecido no artigo 21.3 da Lei 7/1985, de 2 de abril, Reguladora das Bases do Réxime Local, e 43 e seguintes do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Revogar a delegación de competencia realizada a favor da Xunta de Goberno Local en data 20 de xuño de 2019 (BOP nº 138 de 19 de xullo de 2019), en materia de RESOLUCIÓN DE EXPEDIENTES DE RESPONSABILIDADE PATRIMONIAL, reasumiendo esta Alcaldía as que lle confiere a Lei 7/85, de 2 de abril, Reguladora das Bases do Réxime Local así como a Lei 5/97, de 22 de xullo de réxime local de Galicia, e demais normativa concordante. SEGUNDO. Comunicar a revogación da devandita delegación na primeira Sesión que celebre a Xunta de Goberno Local. TERCEIRO. Publicar a revogación no Boletín Oficial da Provincia de Pontevedra. CUARTO. Dar conta da Resolución ao Pleno da Corporación na primeira sesión ordinaria que esta celebre, cumprindo así co disposto no artigo 42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O alcalde-presidente Asdo. José María Bello Maneiro DOCUMENTO A SINADO ELECTRONICAMEnte
RECTIFICACIÓN DAS BASES DO SISTEMA DE OPOSICIÓN LIBRE PARA UNHA PRAZA DE AUXILIAR ADMINISTRATIVO
ADMINISTRACIÓN LOCAL — Municipal — Baiona (Persoal, oposicións, 18/01/2019)

Por Resolución da Alcaldía de data 8 de xaneiro de 2018 en recurso de reposición interposto contra a Resolución da Alcaldía de data 4 de decembro de 2018 pola que se aprobaron as bases do proceso selectivo dunha praza de auxiliar administrativa vacante na plantilla de personal funcionario incluida na Oferta Pública de Emprego de 2018 e publicadas no BOP número 243 de data 19.12.2018 adoptouse acordo de rectificación da bases segunda de forma que onde dí “Establécese o sistema de concurso oposición libre para a súa provisión conforme o artigo 169 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de Réxime Local>> debe dicir “Establécese o sistema de oposición libre para a súa provisión conforme o artigo 169 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de Réxime Local>> O que se publica para o seu público coñecemento conforme o disposto no artigo 6 do RD 896/1991, do 7 de xuño e artigo 205.4 da Lei de emprego de Galicia. O Alcalde, Ángel M. Rodal Almuíña. Baiona na data que figura ao marxe deste documento asinado electrónicamente.
APROBACIÓN DEFINITIVA EXPEDIENTE DE MODIFICACIÓN DE CRÉDITO Nº 01/2019
ADMINISTRACIÓN LOCAL — Municipal — Baiona (Presupostos e cadros de persoal, 12/06/2019)

Finalizado o trámite de exposición pública do expediente de modificación nº 01/2019 do Orzamento Xeral do Concello de Baiona para 2018, prorrogado para 2019, mediante crédito extraordinario e suplemento de crédito, por importe de por importe de 2.000.000 € y 54.321,30 €, respectivamente, con cargo ao Remanente Líquido de Tesourería para financiar a realización de inversión e cumprimento de sentencias xudiciais, e que foi aprobado polo Pleno de Corporación en sesión celebrada o día 2 de maio de 2019, publicado no BOP nº 90 de 13 de maio de 2019, sen que se presentaron reclamacións ao mesmo, considérase definitivamente aprobado, segundo o disposto no artigo 177.2 e 169.1 do R. D. Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais e o 20.1 do R. D 500/90 do 20 de abril. En cumprimento do artigo 169.3 do R. D. Lexislativo 2/2004 faise público o resumo por Capítulos do Estado de Gastos do Orzamento Xeral de 2018, prorrogado para 2019, tal como quede unha vez contabilícese o citado expediente. O que se fai público para xeral coñecemento e efectos O Alcalde, Angel Rodal Almuiña En Baiona, na data sinalada no marxe deste documento asina do electronicamente
RECTIFICACIÓN DO PROCESO SELECTIVO CONVOCADO PARA PROVISIÓN DUN POSTO DE DIRECTOR/A DO CENTRO PRÍNCIPE FELIPE
ADMINISTRACIÓN LOCAL — Provincial — Deputación Provincial (Persoal, oposicións, 17/10/2019)

O deputado, en virtude das competencias delegadas da Presidencia en materia de persoal, dita a seguinte No Boletín Oficial da Provincia nº 199 do 16/10/2019 publicase a convocatoria de provisión do posto de traballo de director/a do Centro Príncipe Felipe como persoal directivo profesional con rango de alto cargo. Advertido un erro nesta publicación respecto a un dos requisitos que deben reunir as persoas interesadas, o abeiro do establecido no artigo 109.2 da Lei 39/2015, de 1 de outubro, de Procedemento Administrativo Común das Administracións Públicas, en virtude das facultades que me confire o artigo 61.12 do Real decreto 2568/86, de 28 de novembro, RESOLVO rectificar a base segunda da convocatoria de provisión do posto de director/a do Centro Príncipe Felipe, relativa aos requisitos que deben reunir as persoas aspirantes, de forma que no apartado e) onde di: “Ter a condición de funcionario/a de carreira ou laboral das administracións públicas do grupo A1 e posuír o título de licenciatura ou grao en Pedagoxía, Psicoloxía, Psicopedagoxía, Educación Social, Mestre ou calquera outra disciplina análoga relacionada coa Educación ou ben ter unha experiencia profesional acreditada de exercicio profesional na mesma área funcional de cinco anos nas administracións públicas coa categoría correspondente á titulación requirida de Licenciatura ou Grao”. Debe dicir: “Ter a condición de funcionario/a de carreira do Estado, das Comunidades Autónomas ou das Entidades Locais, do grupo A1, ou ser laboral fixo das Administracións Públicas e posuír o título de licenciatura ou grao en Pedagoxía, Psicoloxía, Psicopedagoxía, Educación Social, Mestre ou calquera outra disciplina análoga relacionada coa Educación. En todo caso, deberase acreditar unha experiencia de exercicio profesional na mesma área funcional de cinco anos nas Administracións públicas coa categoría correspondente á titulación requirida”. O prazo de presentación de solicitudes de participación computarase a partir do seguinte o da publicación desta rectificación no Boletín Oficial da Provincia. Pontevedra, 16 de outubro de 2019 O deputado delegado. O secretario.
CONVOCATORIA ELECCIÓNS DA XUNTA DE GOBERNO
SECCIÓN NON OFICIAL —  — Comunidad de Usuarios de Segunda de Bugarín (Outros documentos, notificacións e informacións públicas, 30/09/2019)

Convócase a tódolos usuarios da Segunda Traída de Augas de Bugarín ás Eleccións da Xunta de Goberno que se celebrarán o vindeiro sábado 26 de Outubro ás 20:00 hrs. en primeira convocatoria e ás 20:30 en segunda na Casa Cultural. Deben ir provistos de DNI, Pasaporte ou Permiso de Conducción. Atte. A Xunta Directiva.
RÉXIME DE SESIÓNS DE PLENO DO CONCELLO DA GUARDA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 10/07/2019)

O Pleno do Concello da Guarda en sesión de data 28 de xuño de 2019 adoptou o seguinte acordo: As sesións ordinarias do Pleno da Corporación do Concello da Guarda se celebrarán cada dous meses, nos meses impares (xaneiro, marzo, maio, xullo, setembro e novembro), e desenvolveranse o último venres de cada un dos meses sinalados, ás 20.00 (vinte) horas. Se a citada data fora inhábil o Pleno tería lugar o venres seguinte hábil á mesma hora. O ALCALDE, Antonio Lomba Baz
NOMEAMENTO PERSOAL EVENTUAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 05/07/2019)

Facendo uso das atribucións que me confiren os artigos 21.1 h) e 104.2 da Lei 7/1985, reguladora das bases de réxime local, o 41.14 d) do Regulamento de organización, funcionamento e réxime xurídico das entidades locais e demais disposicións concordantes, Primeiro.— Nomear a DªXena Albajez Lampurlanes con DNI núm.XXXXXXXXX, Asesora da Alcaldía en calidade de persoal eventual, asignándolle as retribucións consignadas no orzamento deste Concello, para a praza prevista coa mesma denominación dentro do apartado de persoal eventual. Segundo.— Suxeitar estes nomeamentos ao réxime xurídico especial de persoal de confianza, regulado nos artigos 103 e seguintes da Lei 7/1985, reguladora das bases de réxime local e 176 e seguintes do Texto Refundido de réxime local e demais disposicións concordantes. Esta praza está dotada e ten as mesmas características e retribucións que xa constan a día de hoxe, no vixente orzamento municipal. Non obstante, atópase en tramitación por acordo plenario de 28 de xuño de 2019 o expediente de modificación das súas retribucións. Unha vez en vigor este cambio, percibiranse as retribucións xa aprobadas. Terceiro.— Este decreto terá efectos dende o día de hoxe, notificaráselle aos interesados, publicarase no Boletín da Provincia de Pontevedra e darase conta do mesmo ao pleno da corporación na primeira sesión que celebre. Dado en Lalín, polo Sr. Alcalde-Presidente, do que como Secretario dou fe, o día 01 de xullo de 2019.—O Alcalde, José Crespo Iglesias—O Secretario Xeral, César López Arribas.
PUBLICACIÓN DAS SUBVENCIÓNS CONCEDIDAS, TRAMITADAS POLO SERVIZO DE COOPERACIÓN DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 18/01/2019)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 1 de outubro ata o 31 de decembro de 2018, tramitadas polo Servizo de Cooperación da Deputación de Pontevedra. Pontevedra, 11 de xaneiro de 2019.—O deputado delegado da Área de Cooperación Municipal, Carlos López Font.—O Secretario Xeral (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016), Marina Piñeiro Novo.
DECRETO DO ALCALDE POLO QUE SE NOMEAN AS PERSOAS QUE VAN DESEMPEÑAR OS CARGOS EN RÉXIME DE DEDICACIÓN EXCLUSIVA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 04/07/2019)

Número de expediente: 2019/NOMCONCELLDEDIC/000001 O día 19 de xuño de 2019 por acordo plenario fixáronse os cargos que se desempeñarían en réxime de dedicación exclusiva. O 20 de xuño de 2019 o portavoz do grupo municipal do Partido Popular de Pontevedra presentou escrito no rexistro do Pleno no que comunica a designación dos concelleiros do seu grupo que van desempeñar os seus cargos en réxime de dedicación exclusiva total ou parcial. Visto o artigo 75 da Lei 7/1985, reguladora de bases de réxime local, artigo 13 do Real Decreto 2568/1986 e 14 do regulamento orgánico do Pleno e as súas comisións do Concello de Pontevedra que determina que a designación en concreto dos membros que deben desempeñar o cargo en réxime de dedicación exclusiva corresponderá ao Alcalde, esta Alcaldía DECRETA: PRIMEIRO.—Designar como concelleiros que desempeñarán os seus cargos en réxime de dedicación exclusiva total ou parcial de conformidade co acordo plenario de data 19 de xuño de 2015 e a comunicación efectuada polo portavoz do grupo municipal do seu partido aos seguintes concelleiros: SEGUNDO.—As retribucións dos concelleiros mencionados no apartado c) do punto anterior de conformidade co acordo plenario de 19 de xuño de 2019, serán as mesmas que as fixadas nas bases da execución do orzamento e demais acordos en vigor ata o día 15 de xuño de 2019, para os concelleiros que non son o Alcalde e Tenente de Alcalde Único. De conformidade co acordo plenario de 19 de xuño cada concelleiro con dedicación parcial percibirá cando menos o 50% das retribucións precisadas. TERCEIRO.—As cantidades sinaladas polo desempeño do cargo en réxime de dedicación exclusiva completaranse coas correspondentes á antigüidade do concelleiro en cuestión, respecto ao posto de traballo que ocupaba como empregado ou funcionario, sempre en cando a entidade de orixe non se fixera cargo de tales. Isto sempre co límite establecido segundo o art.75 bis.4 da Lei 7/1985. CUARTO.—Para que produzan efectos requírese a aceptación expresa dos concelleiros designados ou que transcorra o prazo de tres días hábiles dende a súa designación. QUINTO.—O presente Decreto será publicado no taboleiro de anuncios do Concello durante quince días así como no BOP e darase conta o Pleno na primeira sesión que se celebre. Así o decreta e orde ao Excmo. Sr. Alcalde do Excmo. Concello de Pontevedra, na data que consta na sinatura electrónica dando fe do acto o Secretario da Administración Municipal.
INFORMACIÓN PÚBLICA DO EXPEDIENTE PARA A EXHUMACIÓN DE RESTOS CADAVÉRICOS
ADMINISTRACIÓN LOCAL — Municipal — Marín (Outros documentos, notificacións e informacións públicas, 11/09/2019)

Por Resolución da Alcaldía, do 29 de agosto de 2019, acórdase iniciar expediente para proceder á exhumación dos restos cadavéricos que se atopan nas unidades funerarias do Cemiterio Municipal da Raña, en Marín, que a continuación detállanse, para posteriormente trasladalos ao osario municipal do mesmo cemiterio. De conformidade co establecido no artigo 30.3 do Decreto 151/2014, do 20 de novembro, de Sanidade Mortuoria de Galicia, sométese o expediente a información pública, polo prazo de tres meses a contar dende o día seguinte ao de publicación do presente anuncio no Boletín Oficial del Estado, ao obxecto de que as persoas interesadas poidan exercer os dereitos que as leis lles recoñezan. Durante dito prazo poderá ser examinado por calquera interesado nas dependencias municipais de Secretaría para que formulen as alegacións que se estimen pertinentes. Marín, en la fecha de la firma digital. La Alcaldesa, Fdo.: María Ramallo Vázquez
NOMEAMENTO TENENTES DE ALCALDE
ADMINISTRACIÓN LOCAL — Municipal — Portas (Outros documentos, notificacións e informacións públicas, 09/07/2019)

Por Resolución de Alcaldía de data 1 de xullo de 2019, foron nomeados os seguintes Tenentes Pedro Genaro Azzopardi Mc Coy: O que se publica a efectos do disposto no artigo 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. Portas, a 1 de xullo de 2019. Documento asinado electronicamente. O alcalde Ricardo Martínez Chantada
SOLICITUDE DE AUTORIZACIÓN PARA TRABALLAR UNHA MASA COMÚN EN SAN MIGUEL DE CASTRO
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 25/11/2019)

Por D. Alberico Lopez de Carrizosa Knapp solicitouse autorización para traballar a leira nº 701 da Z. C. P. de San Miguel de Castro, correspondente a unha masa común, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. O Alcalde, (documento asinado electrónicamente á marxe)
DELEGACIÓN DE FUNCIÓNS NA 1ª TENIENTE DE ALCALDE CRISTINA FERNÁNDEZ DAVILA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 27/08/2019)

Tendo previsto ausentarme do municipio dende o día 13 de agosto ata o día 1 de setembro 2019, por vacacións, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 1ª Teniente de Alcalde, dona Cristina Fernández Davila, dende o día 13 de agosto ata o 1 de setembro de 2019, ámbolos dous incluídos Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra, así como no taboleiro municipal. Mándao e asinao o Sr. Alcalde, don Xosé Represas Giráldez, en Ponteareas (Documento asinado electronicamente)
LISTA PROVISIONAL DE ADMITIDOS E EXCLUÍDOS NO PROCESO DE SELECCIÓN DE UNHA PRAZA DE TÉCNICO/A FITOPATÓLOGO/A, UNHA PRAZA DE ARQUITECTO/A, UNHA PRAZA DE TÉC./A DE MANTEMENTO, UNHA PRAZA DE TÉC./A EN ORIENTACIÓN E UNHA PRAZA DE TÉC./A INFORMÁTICO
ADMINISTRACIÓN LOCAL — Provincial — Deputación Provincial (Persoal, oposicións, 01/02/2019)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria de varios procesos selectivos para cubrir interinamente diversas prazas vacantes no cadro de persoal funcionario e postos de traballo na RPT de persoal laboral fixo da Deputación de Pontevedra (Boletín Oficial da Provincia de Pontevedra núm.3, de 4 de xaneiro de 2019), RESOLVO aprobar a lista provisional de persoas aspirantes admitidas e excluídas no proceso de selección de unha praza de técnico/a fitopatólogo/a, unha praza de arquitecto/a, unha praza de técnico/a de mantemento, unha praza de técnico/a en orientación e unha praza de técnico/a informático, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 28 de xaneiro de 2019 O Deputado Delegado. O secretario.
RECTIFICACIÓN DA CONVOCATORIA DE VARIOS PROCESOS SELECTIVOS PARA CUBRIR PRAZAS VACANTES NO CADRO DE PERSOAL FUNCIONARIO DA DEPUTACIÓN DE PONTEVEDRA, INCLUÍDAS NA OEP 2018 E 2019, RESERVADAS Á QUENDA DE PROMOCIÓN INTERNA (CPI2019O)
ADMINISTRACIÓN LOCAL — Provincial — Deputación Provincial (Persoal, oposicións, 19/12/2019)

O Deputado Delegado en materia de persoal, en virtude das competencias delegadas da Presidencia, dita a seguinte RESOLUCIÓN: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 28 de outubro de 2019 (nº 2019018824), pola que se aproba a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego dos anos,2018 e 2019, reservadas á quenda de promoción interna (CPI2019O), BOPPO nº210 de data 31 de outubro de 2019, no sentido que: PRIMEIRO EXERCICIO, de carácter obrigatorio e eliminatorio. Consistirá en desenvolver por escrito un tema, a elixir entre dous extraídos ao chou polo tribunal, relativos ao contido do programa, no tempo máximo dunha hora e media. Posteriormente as persoas aspirantes serán convocadas polo tribunal para proceder á súa lectura pública, que levará a cabo a súa autora ou autor ou, se non fose posible, a persoa que designe ou un membro do tribunal (.) De conformidade co disposto no R. d. 896/1991, o programa da convocatoria consta de 40 temas; non obstante, en base ao previsto no artigo 77 do R. d. 364/1995, de 10 de marzo, as persoas aspirantes a estas prazas da quenda de promoción interna están exentas das materias das que acreditasen suficientes coñecementos nas probas de ingreso, polo que quedan reducidos a 20 temas: PRIMEIRO EXERCICIO, de carácter obrigatorio e eliminatorio. Consistirá en desenvolver por escrito un tema, a elixir entre dous extraídos ao chou polo tribunal, un de cada unha das partes do programa, no tempo máximo dunha hora e media. Posteriormente as persoas aspirantes serán convocadas polo tribunal para proceder á súa lectura pública, que levará a cabo a súa autora ou autor ou, se non fose posible, a persoa que designe ou un membro do tribunal. (.) De conformidade co disposto no R. d. 896/1991, o programa da convocatoria consta de 40 temas; non obstante, en base ao previsto no artigo 77 do R. d. 364/1995, de 10 de marzo, as persoas aspirantes a estas prazas da quenda de promoción interna están exentas das materias das que acreditasen suficientes coñecementos nas probas de ingreso, polo que quedan reducidos a 20 temas: Pontevedra, a 12 de decembro de 2019. O deputado delegado O secretario
PRECIOS PÚBLICOS DEPORTE 2019
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 25/01/2019)

Cursos ofertados dentro da PROGRAMACIÓN DEPORTIVA DO CONCELLO DE TOMIÑO para o ano 2019, de febreiro a outubro. Participación na actividade/curso escollido no horario específico de cada un. RESPONSABLE DE PAGAMENTO: persoas que se inscriban na dita/s curso/actividade. CURSO DE ESCALADA 15 € /total CAMPUS DE RUGBY 20 € /total CAMPUS DE BALONMÁN 10 € /total OBRADOIRODE AUTODEFENSA FEMINISTA 0 €/total CAMPUS DE ATLETISMO 10 €/total CAMPAMENTO MUSICAL 30 € (1 semana) 45€ (2 semanas) CAMPU DE TENIS 20 €/mes CAMPUSDE L PÁDEL 15 €/mes CAMPAMENTOURBANOENTOMIÑO 45 €/total CAMPUS FÚTBOL 55 €/total CAMPUS SKATE 15 €/total 1ª.—As persoas que entreguen informe favorable do departamento de Servizos Sociais do concello de Tomiño terán unha bonificación do 50 % ou dereito a asistir de xeito gratuíto a todas as actividades que se ofertan na campaña de deportes de 2019.2ª.—Os nenos e nenas empadroadas no concello de Tomiño que sexan irmáns e participen xuntos/as na mesma actividade terán unha bonificación a maiores de 5 euros por cada neno/a.3ª.—As persoas voluntarias do concello de Tomiño terán unha bonificación do 50 % en todas as actividades.4º.—DEPÓSITO PREVIO: o depósito previo do importe do prezo público será obrigatorio dende a súa entrada en vigor e, en todo caso, antes do inicio do curso/s.5º.—COBERTURA DE PREZO PÚBLICO: para os conceptos de gasto indicados prevese a cobertura parcial, sufragándose o resto con cargo á partida 341.226.99 6º.—DATA DENDE A QUE SE ESIXIRÁ O PREZO PÚBLICO: dende a súa entrada en vigor coa publicación no Boletín Oficial da Provincia. O prazo de inscrición nas actividades pecharase catro días antes do inicio de cada actividade. A ALCALDESA NA DATA QUE OBRA NA CORRESPONDENTE SINATURA ELECTYRONICA
EXPTE. IN407A 2019/096-4. SOLICITUDE DE UFD DISTRIBUCIÓN ELECTRICIDAD, S. A., RETRANQUEO LMT GON807 AVDA. PORTUGAL
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 27/09/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, 13 de setembro de 2019.—O Xefe Territorial, Ignacio Rial Santomé.
DH W3666380. SOLICITUDE DE AUTORIZACIÓN DE OBRAS A NOME DE MADERAS PÉREZ GIMÉNEZ, S. L., NO LUGAR DE TEXOSA (MAÑUFE)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 21/06/2019)

As obras solicitadas consisten na reforma, rehabilitación e reordenación de instalacións destinadas como serradoiro de madeira, constituído de 20 edificacións de diferentes tamaños empregadas como naves industriais, oficinas, caldeiras, almacéns, secadoiros e silos ata acadar un total de 3189,55 m² de superficie total construída, e de superficies destinadas como zona de estiba, aparcadoiro e báscula de 5600 m² de superficie, en parcela de referencia catastral 8524448NG1682S0001SQ, en zona de policía e a unha distancia de 27 m do leito do río Miñor, no lugar de A Texosa, parroquia de Mañufe, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 3 de xuño de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros